البوليس قرقبو، هذي يوماين، على 10 ديال الناس، كانو كياكلو ف”ستارباكَس زينيث” فسيدي معروف فكازا، وكلهم دابا متابعين فحالة سراح بتهمة الإفطار العلني. وواخا شرط العلنية فيه نظر فهذ الحالة والشباب كياكلو فقهوة “شبه مسدودة”، بعيدا عن أعين الصائمين، تجبد لهذ الناس الصداع من بعدما وقف عليهم واحد الخوانجي وبدا يكيعربد عليهم، ومنين ماداوهاش فيه جاب ليهم البوليس. البوليس دغيا جاو للقهوة وهزوهم كاملين فالسطافيط، قبل ما ياخدو الأقوال ديالهم فالكوميسارية ويطلقوهم مع متابعتهم في حالة سراح بتهمة “الإفطار العلني”. 
هذ القانون المهزلة خصو يتحيد. البوليس قرقبو على 10 ديال الناس ف”ستارباكس كازا” حيت “شحطو” رمضان